《杂曲歌辞。古离别》
唐代·王適

昔岁惊杨柳，高楼悲独守。今年芳树枝，孤栖怨别离。

珠帘昼不卷，罗幔晓长垂。苦调琴先觉，愁容镜独知。

频来雁度无消息，罢去鸳文何用织。夜还罗帐空有情，

春著裙腰自无力。青轩桃李落纷纷，紫庭兰蕙日氛氲。

已能憔悴今如此，更复含情一待君。

作者简介：王适唐人，卒于公元814年，生年不详。韩愈为其做墓志铭《试大理评事王君墓志铭》。详述其生平事迹。其中，尤以其“骗婚”经历为世人乐道。